63. ΑΠΟΦΑΣΗ ΥΠΟΥΡΓΟΥ ΕΡΓ ΑΣΙΑΣ Αριθ. 51837 της 3/12 Οκτ. 1989 (ΦΕΚ Β΄ 803) Υπαγωγή πολιτικών προσφύγων στα στεγασικά προγράμματα του Ο.Ε.Κ. ΄Εχοντας υπόψη: 1.Τις διατάξεις του άρθρ. 14 του Νόμ. 1849/89 «επέκταση και συμπλήρωση των στεγαστικών προγραμμάτων του Οργανισμού Εργατικής Κατοικίας και άλλες διατάξεις», (Φ.Ε.Κ. 113, τ. Α΄ της 8.5.89). 2.Την αναφορά του Ο.Ε.Κ. αριθ. 40343 από 21 Σεπτ. 1989, αποφασίζουμε: Πολιτικοί πρόσφυγες σύμφωνα με την αριθ. 106841/1982 κοινή απόφαση των Υπουργών Εσωτερικών και Δημόσιας Τάξης (Φ.Ε.Κ. Ι, τ. Β΄, της 15.1.1983), που επαναπατρίσθηκαν και εξακολουθούν να είναι άστεγοι ή δεν έτυχαν αποζημίωσης, δικαιούνται να συμπεριλαμβάνονται στα στεγαστικά προγράμματα του Οργανισμού Εργατικής Κατοικίας, εφόσον καταβάλλουν την αναλογούσα εργατική και εργοδοτική εισφορά για εξαγορά του συνόλου ή μέρους των ημερομισθίων που ελλείπουν, για την συμπλήρωση των ελαχίστων απαιτουμένων για κάθε κατηγορία από τον οικείο Κανονισμό του Ο.Ε.Κ. Η εξαγορά υπολογίζεται με βάση τις αποδοχές που αντιστοιχούν στην IV ασφαλιστική κλάση του Ι.Κ.Α. 